Mala Usora

Mala Usora je rijeka u centralnon dijelu Bosne i Hercegovine. Izvire ispod planine Borja tacnije iznad sela Bebe oko 22 km zapadno od centra grada Teslića. U gornjem toku se probija kroz živopisne klance i šumske predjele, a od Buletića protiče zapadnim dijelom Tesličke kotline sve do svog ušća na Sastavcima, 2 km ispod gradskog centra Teslića. U svom donjem dijelu je nekada bila dosta bogata raznovrsnom ribom, klenom, mrenom, rječnom jeguljom i rujkom (škobalj) koja se mrijestila i opstajala u i do tri metra dubokim virovima i tišacima od kojih su neki njeni dijelovi i do danas zadržali nazive kao "Zelenac" ili "Mrijestrišće". S prolječa i jeseni, te tokom ljetnih proloma oblaka često nabuja i poplavi dio naseljenih mjesta kroz koja protiče. Realan protok vodene mase je dosta smanjen u posljednjih nekoliko decenija, što se uostalom odnosi na sve rijeke koje izviru ispod litica i obronaka iste planine, a dovodi se u izravnu vezu sa neplanskom sječom šume. Korištenjem samog izvora "Usorica" u mjesni vodovod i crpljenjem bezbrojnih usputnih izvora i potoka u iste svrhe, vodena masa Male Usore je svedena na svoj kritični nivo, posebno u ljetnom sušnom periodu. Korito ove rijeke nije regulisano, ni adekvatnim nasipima, niti primjerenim branama kao "lomovima bujice", od kojih su i one nekadašnje primitivne vodeničarske podbrane odavno nestale. Nakon spajanja sa Velikom Usorom nastaje rijeka Usora, lijeva pritoka rijeke Bosne.

Kategorija:Rijeke u Bosni i Hercegovini